b'\n_START_ARTICLE_\nPehta (mitologija)\n_START_PARAGRAPH_\nPehta, tudi Pehta baba, Pehta krulja, Pehtrna (nem\xc5\xa1ko Perchta), \xc5\xbeenski demon v ju\xc5\xbeno nem\xc5\xa1kem, avstrijskem in slovenskem alpskem svetu._NEWLINE_Pehta je \xc5\xbeensko bitje, ki je veljalo ponekod za dobro, drugje za hudobno. Predstavljali so jo tudi kot voditeljico umrlih otrok. Oblast ima v zimskih mesec, predvsem med bo\xc5\xbei\xc4\x8dem in svetimi tremi kralji, ko vodi svojo tolpo (du\xc5\xa1e umrlih). Skrbi za dostojnost, zmernost in prejo ter je nevarna lenim in umazanim deklinam.V alpskih de\xc5\xbeelah nastopa tudi kot maska ali skupina mask. Sorodnje so ji Torka, Kvatrna baba in Lucija._NEWLINE_Pehta je znana v slovenskih alpskih krajih, opisana je v Vandotovi povesti Kekec.'